สรรพากรรวมพลเ้ก็บภาษี1.3ล้านล้าน
กรมสรรพากรจัดกระบวนทัพใหม่ เชื่อมระบบฐานข้อมูลผู้เสียภาษี เดินหน้าเก็บภาษีให้่เข้าเป้า 1.3 ล้านล้่านบาท
27 ต.ค. 2553

กรมสรรพากรจัดกระบวนทัพใหม่ เชื่อมระบบฐานข้อมูลผู้เสียภาษี เดินหน้าเก็บภาษีให้่เข้าเป้า 1.3 ล้านล้่านบาท
นายสาธิต รังคสิริ อธิบดีกรมสรรพากร กล่าวว่า กรมสรรพากรได้ประชุมสัมมนา สรรพากรภาค สรรพากรพื้นที่ ทั่วทั่งประเทศประจำปีงบประมาณ 2554 เพื่อมอบนโยบายและทิศทางการบริหารจัดเก็บภาษี และจัดทำแผนงานการบริหารจัดเก็บภาษีอย่างมีประสิทธิภาพ เพื่อให้ได้เป้า 1.3 ล้านล้านบาท ตามที่ระบุไว้ในเอกสารงบประมาณ
นอกจากนี้ยังมีกาีรวิเคราะห์ ประเมินสถานการณ์ของภาคธุรกิจและแนวโน้มการเปลี่ยนแปลงที่กำลังจะเกิดขึ้น เพื่อให้ผู้บริหารได้ทราบถึงปัญหาอุปสรรคและโอกาสในการบริหารจัดเก็บภาษีเพื่อให้เป็นไปตามเป้าหมาย
นายสาธิต กล่าวว่า กรมจะเร่งเชื่อมโยงข้อมูลที่มีอยู่ในฐานต่างๆ  ให้เป็นเครือข่ายฐานข้อมูลร่วม เพื่อช่วยให้เจ้าหน้าที่สามารถจัดเก็บภาษีได้ถูกต้องเป็นปัจจุบัน ลดโอกาสการหลีกเลี่ยงภาษีได้ไปพร้อมๆ กัน รวมทั้งยังเน้นการรณรงค์และกระตุ้นให้ผู้เสียภาษีหันมาใช้บริการยื่นแบบและชำระภาษีผ่านระบบอิยเตอร์เน็ต  และจัดทำคู่มือช่วยคำนวณภาษีในแต่ละกลุ่มธุรกิจ เป็นประโยชน์ต่อผู้เสียภาษีของผู้ประกอบการและลดภาระงานด้านตรวจสอบของเจ้าหน้าที่
อธิบดีกรมสรรพากร กล่าวว่า กรมยังมีนโยบายการปรับปรุงโครงสร้างภาษี ให้เกิดความเป็นธรรม และก่อภาระภาษีในลักษณะที่ทั่วถึง โดยการปรับปรุงแต่ละเรื่องต้องคำนึงถึงผลกระทบรอบด้าน เป็นที่ยอมรับของทุกฝ่าย ภายใต้หลักความสามารถที่จะนำไปปฏิบัติได้และเป็นไปตามความสามารถในการจ่ายภาษีเป็นต้น
นายสาธิต  กล่าวว่า เป้าการจัดเก็บที่ได้รับในปี 2554 จะสูงถึง 1.3 ล้านล้านบาท  แต่กรมสรรพากรก็เชื่อมั่นว่า ด้วยความทุ่มเททำงานหนักของเจ้าหน้าที่สรรพากร  จะส่งผลให้การจัดเก็บภาษีได้ตามเป้า